**DSP “Cietvielu fizika” salīdzinājums ar MK noteikumiem Nr.1001 ''Zinātniskā doktora grāda piešķiršanas (promocijas) kārtība un kritēriji''**

Promocijas process Daugavpils Universitātē tiek īstenots pamatojoties uz LR Zinātniskās darbības likumu, LR Augstskolu likumu, kā arī Ministru kabineta 27.12.2005. noteikumos Nr. 1001 “Zinātniskā doktora grāda piešķiršanas (promocijas) kārtība un kritēriji”[[1]](#footnote-1) definēto kārtību.

|  |  |
| --- | --- |
| **MK noteikumos Nr.1001 noteiktās prasības** | **Programmas rādītāji** |
| Grādu piešķir par pieredzējuša zinātnieka (turpmāk – promocijas darba vadītājs) vadībā patstāvīgi izstrādātu un publiski aizstāvētu promocijas darbu, kas satur oriģinālu zinātnisku pētījumu rezultātus un sniedz jaunas atziņas attiecīgajā zinātņu nozarē vai apakšnozarē. | DSP “Cietvielu fizika” ir paredzēti 84KP individuālajam pētniecības darbam un promocijas darba izstrādāšanai. Doktoranta darba uzraudzību veic promocijas darba vadītājs un struktūrvienība, kurā tiek izstrādāts zinātniskais darbs. Studiju procesa norisei un nodrošināšanai seko arī programmas direktors. |
| Promocijas darba galvenajiem rezultātiem jābūt publicētiem zinātniskajos izdevumos; darba rezultāti ir referēti starptautiskās zinātniskās konferencēs vai semināros; | DSP īstenošanas laikā doktoranti un pēc tās realizācijas doktora grāda pretendenti veic pētījumus par sava promocijas darba tēmu, publicē galvenos pētījumu rezultātus vispāratzītos recenzējamos zinātniskajos izdevumos, veic zinātnes pārneses darbību, pētījumu rezultātus prezentē zinātniskos semināros, simpozijos, konferencēs un kongresos.  Studiju kursu “Speciālie semināri par pētījumu rezultātiem” 10KP un “Pētījumi pēc individuāla plāna” 84KP viens no mērķiem ir apgūt iemaņas savu pētījumu rezultātu izvērtēšanā un interpretācijā, starptautiski atzītu zinātnisko publikāciju noformēšanā, kā arī rezultātu prezentēšanā starptautiskās konferencēs. |
| Grāda pretendentam jāiegūst augstskolas izziņu par programmas izpildi vai eksāmenu nokārtošanu izvēlētajā nozarē, apakšnozarē un svešvalodā; | DSP “Cietvielu fizika” studiju kursi vērsti, lai sagatavotos un nokārtotu gan Promocijas eksāmenu svešvalodā (angļu valodā), gan Promocijas eksāmenu cietvielu fizikā, lai iegūtu augstskolas izziņu par programmas izpildi vai eksāmenu nokārtošanu Cietvielu fizikas apakšnozarē un svešvalodā (angļu valodā) |
| darbs nav viltojums vai plaģiāts vai nav izdarīts cits zinātniskās ētikas pārkāpums | Jautājumus par plaģiātismu regulē Autortiesību likums, Augstskolu likums, Zinātniskās darbības likums un Krimināllikuma 148. pants, kā arī atsevišķos gadījumos Civillikums. Daugavpils Universitātē darbojas Darbinieku un studējošo ētikas kodekss[[2]](#footnote-2), kurā ir noteikts, ka studējošie atbalsta un uztur akadēmisku un profesionālu godīgumu, nepieļauj plaģiātu, norakstīšanu, citu intelektuālā īpašuma negodprātīgu izmantošanu vai krāpšanos, savukārt, akadēmiskais personāls savlaicīgi, godprātīgi un taisnīgi novērtē studējošo darbu, atbalsta un uztur akadēmisku un profesionālu godīgumu, neradot nosacījumus akadēmiskā negodīguma izpausmēm.  Promocijas darbi tiek pārbaudīti, izmantojot plaģiātisma kontroles sistēmu. |
| darbā lietotas mūsdienīgas analīzes un datu apstrādes metodes; | DSP “Cietvielu fizikas” studiju kursi ir vērsti uz mūsdienīgu pētniecības metodoloģiju un fizikas pētījumu metožu apgūšanu, kas ļauj pētīt konkrētas fizikas apakšnozaru problēmas. Studiju kursi sniedz teorētiskos un eksperimentālos pamatus par modernajām un aktuālajām dažādu funkcionālo materiālu un nanostrukturēto materiālu sintēzes un izpētes metodēm.  Pētnieciskā joma iekļauj fundamentālu darbu ar nanostrukturētiem funkcionāliem materiāliem, to sintēzes metodēm un izmantošanu biosensorikā, fotonikā; materiālu īpašību modificēšanu un izpēti – lāzerapstrādi, industriāliem pielietojumiem un tehnoloģiskiem risinājumiem. |

1. Ministru kabineta 27.12.2005. noteikumos Nr. 1001 “Zinātniskā doktora grāda piešķiršanas (promocijas) kārtība un kritēriji”. Pieejams: <https://likumi.lv/ta/id/124787-zinatniska-doktora-grada-pieskirsanas-promocijas-kartiba-un-kriteriji> [pārlūkots 30.04.2023] [↑](#footnote-ref-1)
2. Daugavpils Universitātes Darbinieku un studējošo ētikas kodekss. Pieejams: <https://du.lv/wp-content/uploads/2021/12/Etikas-kodekss.pdf> [↑](#footnote-ref-2)